Valmierā

2007. gada 17. oktobrī

NOLIKUMS Nr. 12

# NOLIKUMS „PAR NOMINĀCIJU – LABĀKAIS TRENERIS NACIONĀLAJĀS SACENSĪBĀS”

(Ar izmaiņām no 09.09.2017.)

1. Nolikums „Par nomināciju – labākais treneris nacionālajās sacensībās” nosaka labāko treneru nominācijas kārtību Latvijas Pauerliftinga Federācijas (turpmāk tekstā – LPF) organizētajos Valsts čempionātos ar nosacījumu, ka šāda pozīcija paredzēta LPF gada budžetā.
2. Nominācijas uzdevums ir nodrošināt atzinību LPF labākajiem treneriem, materiāli stimulēt viņu darbību, veicināt treneru jomas sakārtošanu atbilstoši Latvijas Republikas sporta likumdošanai.
3. Treneru nominācijā tiek apbalvoti 3 labākie treneri;
4. Labākie treneri tiek noteikti visos LPF Latvijas čempionātos ar un bez ekipējuma – Valsts čempionātā vīriešiem, sievietēm, jauniešiem – junioriem, senioriem spēka trīscīņā, kā arī Valsts čempionātos svaru stieņa spiešanā guļus un spiešanā guļus uz atkārtojumu skaitu;
5. Labākie treneri tiek noteikti atbilstoši viņa vadītās sportistu komandas iegūtajai vietai sacensību komandu vērtējumā – labākās komandas treneris iegūst augstāko novērtējumu, otrās vietas komandas – otro vietu u.t.ml.;
6. Prasības trenera nominācijas pretendentam ir sekojošas:
   1. Treneris pārstāv Latvijas Republikas Uzņēmumu Reģistrā un LPF reģistrētu organizāciju, sporta klubu, biedrību, nodibinājumu;
   2. Treneris ir Latvijas pilsonis vai patstāvīgais iedzīvotājs;
   3. Trenerim ir Latvijas Republikas likumdošanas prasībām atbilstoša pedagoģiskā izglītība – C, B vai A kategorijas sporta speciālista sertifikāts;
   4. Trenera vadītā komanda ir ievērojusi visas Latvijas Republikas un LPF normatīvo aktu prasības, sacensību nolikumus.
7. Labākie treneri tiek apbalvoti ar piemiņas un naudas balvām, saskaņā ar LPF valdes noteiktajām summām konkrētajam sacensību gadam.

Latvijas Pauerliftinga Federācijas valdes priekšsēdētājs A. Rožlapa